
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 55 

29 Ιανουάριου 2010 


ΠΕΡ ΙΕΧΟΜΕ ΝΑ 

Παιδείας, Δια Βίου Μάθησης και 

Θρησκευμάτων.1 

» Αγροτικής Ανάπτυξης και Τροφίμων.2 

» Δικαιοσύνης, Διαφάνειας και 

Ανθρωπίνων Δικαιωμάτων.3 

Οργανισμοί - Λοιποί Φορείς.4 


ΥΠΟΥΡΓΕΙΟ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ Θ ΡΗΣΚΕΥΜ ΑΤΩΝ 

(ΐ) 

Με την αριθμ. 8656/Η/26-01-2010 απόφαση της 
Υπουργού Παιδείας, Δια Βίου Μάθησης και Θρησκευ¬ 
μάτων που εκδόθηκε σύμφωνα με τις διατάξεις του 
άρθρου 70 του Ν.3528/2007 (ΦΕΚ 26/τ.Α79-2-2007) με¬ 
τατάσσεται η ΣΤΑΜΑΤΙΑΔΟΥ ΓΕΩΡΓΙΑ του Νικολάου, 
υπάλληλος κλάδου ΥΕ2 Καθαριστριών της Κεντρικής 
Υπηρεσίας του Υπουργείου Παιδείας, Δια Βίου Μάθη¬ 
σης και Θρησκευμάτων, από τον κλάδο ΥΕ2 Καθαρι¬ 
στριών σε κενή ομοιόβαθμη οργανική θέση του κλά¬ 
δου ΔΕΙ Διοικητικού της Κεντρικής Υπηρεσίας του 
Υπουργείου Παιδείας, Δια Βίου Μάθησης και Θρη¬ 
σκευμάτων. 

(Αριθμ. βεβ. Υ.Δ.Ε. του Υπουργείου Παιδείας, Δια Βίου 
Μάθησης και Θρησκευμάτων 1717/27-01-2010). 

Με την αριθμ. Φ. 120.61/3/150299π.ε./Β2/25-1-2010 δι- 
απιστωτική πράξη της Υπουργού Παιδείας, Δια Βίου 
Μάθησης και Θρησκευμάτων που εκδόθηκε σύμφω¬ 
να με τις διατάξεις του αρθ. 4, παρ. 3 του Ν.2083/92, 
γίνεται αποδεκτή η παραίτηση του Βασιλείου Δού- 
βλη του Αλεξάνδρου από τη θέση του Αναπληρωτή 
Προέδρου του Γενικού Τμήματος Δικαίου του Πα- 
ντείου Πανεπιστημίου Κοινωνικών και Πολιτικών Επι¬ 
στημών. 

Η ΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 


ΥΠΟΥΡΓΕΙΟ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑ Ι ΤΡΟΦΙΜ ΩΝ 

( 2 ) 

Με την αριθμ. 335862 π.ε./25-1-2010 κοινή απόφαση της 
Υπουργού Αγροτικής Ανάπτυξης και Τροφίμων και της 
Υπουργού Παιδείας, Δια Βίου Μάθησης και Θρησκευ¬ 
μάτων που τροποποιεί την αριθμ. 12577/2009 (ΦΕΚ 753/ 
τ.Γ'/09) κοινή απόφαση της Υπουργού Αγροτικής Ανά¬ 
πτυξης και Τροφίμων και της Υπουργού Παιδείας, Δια 
Βίου Μάθησης και Θρησκευμάτων, η οποία εκδόθηκε 
σύμφωνα με τις διατάξεις του ν. 2741/1999 (ΦΕΚ 199/ 
Α'/28-9-1999) «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και λοιπές διατάξεις», όπως τροποποιήθηκε και 
ισχύει με τις διατάξεις της παρ. 16 του άρθρου 37 του 
ν. 3066/2002 (ΦΕΚ 252/τ.Α72002) και τις διατάξεις του 
ν. 3075/2002 (ΦΕΚ 297/τ.Α72009), καθώς και τις διατά¬ 
ξεις του άρθρου 9 του ν. 3752/2009 (ΦΕΚ 40/τ.Α72009), 
μετατάσσεται ο μόνιμος υπάλληλος Χαράλαμπος Χα- 
ραλάμπους του Σταύρου του κλάδου ΠΕ20 Πληροφορι¬ 
κής (ΤΕΙ) με βαθμό Β' της Περιφερειακής Δ/νσης Π. και 
Δ. Εκπαίδευσης Πελ/νήσου - Δ/νση Δ.Ε. Αρκαδίας του 
Υπουργείου Παιδείας, Δια Βίου Μάθησης και Θρησκευ¬ 
μάτων, σε κενή οργανική θέση του κλάδου ΤΕ Μηχανι¬ 
κών Πληροφορικής στην Κεντρική Υπηρεσία του ΕΦΕΤ 
με τον ίδιο βαθμό. 

Η δαπάνη από τη μετάταξη του παραπάνω υπαλλή¬ 
λου θα επιβαρύνει τον προϋπολογισμό του ΕΦΕΤ στον 
οποίο υπάρχει η σχετική πίστωση, όπως βεβαιώνει το 
Τμήμα Οικονομικών Υπηρεσιών του ΕΦΕΤ με το αριθμ. 
11260/6-8-2009 έγγραφό του. 

Κατά τα λοιπά ισχύει η αριθμ. 12577/2009 (ΦΕΚ 753/ 
τ.Γ/4-9-2009) απόφασή μας. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΘΡΗΣΚΕΥΜΑΤΩΝ ΚΑΙ ΤΡΟΦΙΜΩΝ 

ΑΝΝΑ ΔΙΑΜΑΝΤΟΠΟΥΛΟΥ ΑΙΚΑΤΕΡΙΝΗ ΜΠΑΤΖΕΛΗ 

ΥΠΟΥΡΓΕΙΟ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩ ΠΙΝΩΝ ΔΙΚ ΑΙΩΜΑΤΩΝ 

(3) 

Αριθμ. 3107 

Προκήρυξη διαγωνισμού για την εισαγωγή σπουδαστών 
στην Εθνική Σχολή Δικαστικών Λειτουργών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις του άρθρου 9 του ν.3689/2008 (ΦΕΚ 
164/Α/5-8-2008) «Εθνική Σχολή Δικαστικών Λειτουργών 
και άλλες διατάξεις». 

2) Τις διατάξεις του άρθρου 5 του ν.3242/04 (ΦΕΚ 
102/Α/24.05.2004) «Ρυθμίσεις για την οργάνωση και λει¬ 
τουργία της Κυβέρνησης, τη διοικητική διαδικασία και 
τους Ο.Τ.Α». 

3) Τις διατάξεις του άρθρου 22 του ν.2362/1995 (ΦΕΚ 
247/Α/27-11-1995) «περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

4) Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (Α'98). 

5) Την υπ’αριθμ. 2672/3-12-2009 τεύχος Β'2408/3.12.2009 
«Καθορισμός αρμοδιοτήτων του Υφυπουργού Οικονομι¬ 
κών Φίλιππου Σαχινίδη». 

6) Την ανάγκη πλήρωσης των κενών οργανικών θέσε¬ 
ων δικαστικών λειτουργών, όπως αυτές προκύπτουν από 
τα στοιχεία που τηρούνται στο Υπουργείο μας. 

7) Το γεγονός ότι από τις διατάξεις της παρούσης 
κοινής υπουργικής απόφασης προκαλούνται οι ακόλου¬ 
θες δαπάνες: 

α) επί του κρατικού προϋπολογισμού (Φ.17-210 και 17- 
220 ΚΑΕ ομάδας 0200): Δαπάνη για την κάλυψη του 
κόστους μισθοδοσίας των διοριζομένων αποφοίτων της 
Σχολής ύψους 1.865.000 ΕΥΡΩ περίπου για το 2012 και 
3.230.000 ΕΥΡΩ περίπου για το έτος 2013 και για καθένα 
από τα επόμενα οικονομικά έτη. Η ανωτέρω δαπάνη 
θα καλύπτεται από τις πιστώσεις που θα εγγράφονται 
προς τούτο στον Π/Υ του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

β) επί του Π/Υ της Εθνικής Σχολής Δικαστικών Λει¬ 
τουργών: Δαπάνη ύψους 80.000,00 ΕΥΡΩ περίπου κατά 
το τρέχον έτος και 2.200.000,00 ΕΥΡΩ περίπου για το 
έτος 2011 και 720.000,00 ΕΥΡΩ περίπου για το έτος 2012. 
Οι ανωτέρω δαπάνες θα καλυφθούν από τις πιστώσεις 
του Π/Υ της Εθνικής Σχολής Δικαστικών Λειτουργών, 
αποφασίζουμε: 

Προκηρύσσουμε διαγωνισμό για την εισαγωγή στην 
Εθνική Σχολή Δικαστικών Λειτουργών εβδομήντα πέντε 
(75) σπουδαστών. Ο αριθμός των εισακτέων κατανέμεται 
ανά κατεύθυνση, ως ακολούθως: 

Α. Διοικητική Δικαιοσύνη, είκοσι (20) και αναλυτικά, τέσσε¬ 
ρις (4) θέσεις δοκίμων εισηγητών του Συμβουλίου της Επι¬ 
κράτειας, τρεις (3) θέσεις δοκίμων εισηγητών του Ελεγκτι¬ 
κού Συνεδρίου και δεκατρείς (13) θέσεις δοκίμων παρέδρων 
πρωτοδικείου των τακτικών διοικητικών δικαστηρίων. 

Β. Πολιτική και Ποινική Δικαιοσύνη, πενήντα πέντε 
(55) και αναλυτικά, σαράντα επτά (47) θέσεις δοκίμων 
παρέδρων πρωτοδικείου και οκτώ (8) θέσεις δοκίμων 
παρέδρων εισαγγελίας. 


Οι γραπτές εξετάσεις θα διενεργηθούν στη Θεσσα¬ 
λονίκη με χρόνο διεξαγωγής τους τον μήνα Ιούνιο του 
έτους 2010, οι δε προφορικές εξετάσεις θα διενεργη¬ 
θούν στην Αθήνα κατά τους μήνες Σεπτέμβριο έως και 
Νοέμβριο του ίδιου έτους. 

Τέλος, το πρόγραμμα, η διαδικασία, τα εξεταστικά 
κέντρα διεξαγωγής του διαγωνισμού, ο ορισμός των 
επιτηρητών, καθώς και κάθε άλλη λεπτομέρεια, η οποία 
αναφέρεται στους υποψηφίους, στους όρους και στον 
τρόπο διεξαγωγής του διαγωνισμού, καθορίζονται με 
απόφαση της επιτροπής διαγωνισμού, που προβλέπεται 
στο άρθρο 11 του Ν.3689/2008 (ΦΕΚ 164/Α/5-8-2008). Οι 
αποφάσεις της επιτροπής αναρτώνται στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
και στο κατάστημα της Σχολής, δημοσιοποιούνται δε 
με οποιονδήποτε άλλον πρόσφορο τρόπο. 

Α. Δικαίωμα και αιτήσεις συμμετοχής υποψηφίων. 

1. α. Στο διαγωνισμό γίνονται δεκτοί όσοι αα. Έχουν 
την ιδιότητα του Ειρηνοδίκη ή έχουν ή είχαν διετή άσκη¬ 
ση δικηγορίας ή είναι κάτοχοι διδακτορικού διπλώματος 
νομικού τμήματος, με μονοετή άσκηση δικηγορίας, ή 
είναι δικαστικοί υπάλληλοι με πτυχίο νομικού τμήμα¬ 
τος, νομικής σχολής και πενταετή υπηρεσία στη θέση 
αυτή, ββ. έχουν συμπληρώσει το εικοστό όγδοο και δεν 
έχουν υπερβεί το τεσσαρακοστό έτος της ηλικίας τους 
την 31η Δεκεμβρίου του έτους 2010. Η ηλικία των υπο¬ 
ψηφίων αποδεικνύεται σύμφωνα με τις κείμενες κάθε 
φορά διατάξεις του Κώδικα Οργανισμού Δικαστηρίων 
και Κατάστασης Δικαστικών Λειτουργών (κ.ν. 1756/1988 
ΦΕΚ 35 Α'), γγ. έχουν τα προσόντα που ορίζονται στις 
παραγράφους 1, 2 και 3 του άρθρου 36, και δεν έχουν 
τα κωλύματα που προβλέπονται στα άρθρα 37 και 38 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως ισχύουν για το διορισμό 
τους ως δικαστικών λειτουργών. 

β. Τα απαιτούμενα προσόντα, εκτός από το όριο ηλι¬ 
κίας, πρέπει να συντρέχουν κατά το χρόνο έναρξης του 
διαγωνισμού και συγκεκριμένα κατά την ημερομηνία 
δημοσίευσης της προκήρυξης του διαγωνισμού στην 
Εφημερίδα της Κυβερνήσεως. Τα κωλύματα πρέπει να 
μην υπάρχουν τόσο κατά το χρόνο έναρξης του διαγω¬ 
νισμού όσο και κατά το χρόνο εγγραφής στη Σχολή. 

2. α. Οι υποψήφιοι οφείλουν να υποβάλουν αίτηση 
συμμετοχής στο διαγωνισμό από 7 Απριλίου 2010 έως 
και 30 Απριλίου 2010, στη γραμματεία της Σχολής ή 
στη γραμματεία οποιουδήποτε δικαστηρίου της χώρας. 
Στην τελευταία περίπτωση, οι αιτήσεις διαβιβάζονται 
αμελλητί στη γραμματεία της Σχολής. 

β. Με την αίτηση δηλώνουν την κατεύθυνση στην 
οποία επιθυμούν να συμμετάσχουν. Επίσης δηλώνουν 
υποχρεωτικά μία από τις τέσσερις ξένες γλώσσες, οι 
οποίες προβλέπονται στο εδάφιο δ' της παραγράφου 
2 του άρθρου 12 του νόμου 3689/2008, ήτοι αγγλική, 
γαλλική γερμανική και ιταλική και, προαιρετικά, τις 
ξένες γλώσσες στις οποίες επιθυμούν περαιτέρω να 
εξεταστούν. Συνυποβάλλουν δε τα δικαιολογητικά τα 
οποία αποδεικνύουν την συνδρομή των προσόντων και 
έλλειψη κωλυμάτων εκτός των πιστοποιητικών σωμα¬ 
τικής και ψυχικής υγείας, τα οποία υποβάλλονται στη 
γραμματεία της Σχολής το βραδύτερο μέχρι την 30η 
Απριλίου 2010. Τα πιστοποιητικά αυτά εκδίδονται, το 
μεν της σωματικής υγείας από υγειονομική επιτροπή 
κατά το σύστημα, το οποίο ισχύει για τους πολιτικούς 

διοικητικούς υπαλλήλους, το δε της ψυχικής υγείας από 
διευθυντή ψυχιατρικής κλινικής κρατικού ή πανεπιστη¬ 
μιακού νοσοκομείου. 

γ. Σε περίπτωση διαπίστωσης έλλειψης φυσικών σω¬ 
ματικών δεξιοτήτων κάποιου υποψηφίου, εξετάζεται από 
την υγειονομική επιτροπή, αν η έλλειψη αυτή εμποδίζει 
ή όχι την άσκηση των δικαστικών του καθηκόντων. Εφό¬ 
σον πιστοποιηθεί από την επιτροπή η υγεία και η σωμα¬ 
τική καταλληλότητά του για την άσκηση των ανωτέρω 
καθηκόντων, λαμβάνονται όλα τα αναγκαία μέτρα για 
τη διευκόλυνση της συμμετοχής του υποψηφίου στον 
εισαγωγικό διαγωνισμό. Στα μέτρα διευκόλυνσης μπορεί 
να περιλαμβάνεται και η παροχή παράτασης για την 
ολοκλήρωση της εξέτασης. Η παράταση αυτή δεν μπο¬ 
ρεί να υπερβαίνει το ένα δεύτερο του προβλεπόμενου 
χρόνου για την ολοκλήρωση της εξέτασης. 

Β. Διεξαγωγή-στάδια διαγωνισμού 

1. Ο εισαγωγικός διαγωνισμός περιλαμβάνει δύο στά¬ 
δια, προκριματικό και τελικό. 

2. Κατά το προκριματικό στάδιο: 

α. Οι υποψήφιοι εξετάζονται γραπτά, για μεν την κα¬ 
τεύθυνση της Διοικητικής Δικαιοσύνης σε θέματα: αα. 
γενικής παιδείας ββ. συνταγματικού δικαίου, γενικού 
διοικητικού δικαίου και δικαίου διοικητικών διαφορών 
και γγ. δημοσιονομικού δικαίου, για δε την κατεύθυνση 
της Πολιτικής και Ποινικής Δικαιοσύνης σε θέματα: αα. 
γενικής παιδείας, ββ. αστικού δικαίου, εμπορικού δικαίου 
και πολιτικής δικονομίας και γγ. ποινικού δικαίου και 
ποινικής δικονομίας. 

β. Η εξέταση στα θέματα γενικής παιδείας περιλαμ¬ 
βάνει την ανάπτυξη ενός θέματος σχετικά με σύγχρονα 
νομικά, κοινωνικά, πολιτικά, οικονομικά και πολιτιστικά 
ζητήματα ή συνδυασμό ανάπτυξης θέματος και ερωτή¬ 
σεων πολλαπλής επιλογής. Επί των ερωτήσεων πολλα¬ 
πλής επιλογής το ειδικό βάρος κάθε ερώτησης προσδι¬ 
ορίζεται ανάλογα με τη δυσκολία της και αναγράφεται 
στο ερωτηματολόγιο. Το μέρος που αντιστοιχεί στις 
ερωτήσεις αντιπροσωπεύει το 25% του συνόλου της 
βαθμολογίας. 

γ. Η εξέταση στα νομικά μαθήματα διενεργείται με 
συνθετική παρουσίαση πρακτικού θέματος στον αντί¬ 
στοιχο θεματικό κύκλο και περιλαμβάνει μία, επιπλέον 
των ανωτέρω, γραπτή δοκιμασία των υποψηφίων για 
μεν την κατεύθυνση της Διοικητικής Δικαιοσύνης στο 
θεματικό κύκλο του συνταγματικού δικαίου, του γενικού 
διοικητικού δικαίου και του δικαίου διοικητικών διαφο¬ 
ρών, για δε την κατεύθυνση της Πολιτικής και Ποινικής 
Δικαιοσύνης στο θεματικό κύκλο του αστικού δικαίου, 
του εμπορικού δικαίου και της πολιτικής δικονομίας. 

δ. Οι υποψήφιοι και των δύο κατευθύνσεων εξετάζονται 
υποχρεωτικώς σε μία από τις ακόλουθες τέσσερις ξένες 
γλώσσες: αγγλική, γαλλική, γερμανική και ιταλική. Η εξέταση 
στην υποχρεωτική ξένη γλώσσα είναι γραπτή, διενεργείται 
από δύο μέλη της επιτροπής ή από τρίτους, κατά προτίμη¬ 
ση δικαστικούς λειτουργούς ή μέλη Δ.Ε.Π. ανώτατου εκπαι¬ 
δευτικού ιδρύματος, τα οποία ορίζονται από την επιτροπή, 
και συνίσταται σε μετάφραση νομικού κειμένου από την 
ξένη στην ελληνική γλώσσα και αντιστρόφως. 

3. Κατά το τελικό στάδιο, στο οποίο μετέχουν μόνον 
όσοι έχουν επιτύχει στο προκριματικό: 

α. Οι υποψήφιοι κάθε κατεύθυνσης εξετάζονται προ¬ 
φορικά και δημοσίως στην ύλη που προβλέπεται για τις 


εξετάσεις του προκριματικού σταδίου της ίδιας κατεύ¬ 
θυνσης και σε θέματα ευρωπαϊκού κοινοτικού δικαίου. 

β. Οι υποψήφιοι εξετάζονται προαιρετικά και σε μία έως 
δύο από τις ακόλουθες τέσσερις ξένες γλώσσες: αγγλική, 
γαλλική, γερμανική και ιταλική. Εξαιρείται εκείνη, στην 
οποία εξετάζονται υποχρεωτικώς. Η εξέταση αυτή είναι 
γραπτή, διενεργείται όπως και εκείνη στην υποχρεωτική 
ξένη γλώσσα και συνίσταται σε μετάφραση νομικού κει¬ 
μένου στην ελληνική γλώσσα και αντιστρόφως. 

Γ. Βαθμολόγηση υποψηφίων 

1. Η βαθμολογική κλίμακα των εισαγωγικών εξετάσε¬ 
ων για όλες τις δοκιμασίες (προκριματικού και τελικού 
σταδίου) εκτείνεται από μηδέν έως δεκαπέντε. 

2. α. Η βαθμολόγηση των γραπτών δοκιμίων του προ¬ 
κριματικού σταδίου διενεργείται από δύο βαθμολογη¬ 
τές, μέλη της επιτροπής, τακτικά ή αναπληρωματικά, 
ή ειδικούς επιστήμονες, οι οποίοι ορίζονται από την 
επιτροπή. Οι ενδείξεις των ατομικών στοιχείων των δια- 
γωνιζομένων στα γραπτά δοκίμια και η βαθμολογία του 
πρώτου εξεταστή καλύπτονται με αδιαφανές χαρτί, το 
οποίο αφαιρείται ενώπιον της εξεταστικής επιτροπής 
μετά την ολοκλήρωση της βαθμολόγησης σε όλες τις 
θεματικές ενότητες. 

β. Ο μέσος όρος των βαθμών των δύο βαθμολογητών 
αποτελεί το βαθμό του υποψηφίου στο γραπτό δοκίμιο, 
εφόσον η διαφορά τους δεν είναι μεγαλύτερη των τριών 
μονάδων. Σε αντίθετη περίπτωση, τα γραπτά δοκίμια 
βαθμολογούνται από άλλους δύο βαθμολογητές, οι 
οποίοι ορίζονται από την επιτροπή, οπότε βαθμός του 
γραπτού δοκιμίου είναι ο μέσος όρος των βαθμών των 
τεσσάρων βαθμολογητών. 

γ. Ο μέσος όρος των βαθμών στις πέντε γραπτές 
δοκιμασίες του προκριματικού σταδίου αποτελεί το 
βαθμό του υποψηφίου στην προκριματική δοκιμασία. 
Θεωρούνται επιτυχόντες στο προκριματικό στάδιο όσοι 
υποψήφιοι έλαβαν μέσο όρο βαθμολογίας στις πέντε 
γραπτές δοκιμασίες οκτώ και σε καμία κάτω από έξι. 

3. Η αξιολόγηση της επίδοσης του υποψηφίου στην 
προφορική δοκιμασία γίνεται από κάθε μέλος της επι¬ 
τροπής, το οποίο, μετά το τέλος της εξέτασης, βαθ¬ 
μολογεί ιδιαιτέρως την επίδοση του υποψηφίου με ένα 
βαθμό για ολόκληρη την εξεταστέα ύλη. Ο μέσος όρος 
των πέντε βαθμών αποτελεί το βαθμό του υποψηφίου 
στην προφορική δοκιμασία. 

4. α. Τελικός βαθμός επιτυχίας κάθε υποψηφίου είναι 
αυτός, που προκύπτει από τη διαίρεση δια του δύο 
του αθροίσματος των μέσων όρων της γραπτής και 
προφορικής δοκιμασίας. 

β. Ο τελικός βαθμός προσαυξάνεται κατά ένα πέμπτο 
(1/5) της μονάδας για κάθε προαιρετικά εξεταζόμενη 
ξένη γλώσσα, εφόσον ο βαθμός επίδοσης στην ξένη 
αυτή γλώσσα είναι τουλάχιστον δέκα. 

5. Στον πίνακα οριστικών αποτελεσμάτων κατατάσσο¬ 
νται μόνον οι υποψήφιοι, οι οποίοι έλαβαν τελικό βαθμό 
επιτυχίας, χωρίς την προσαύξηση της περίπτωσης β' 
της παραγράφου 4, τουλάχιστον οκτώ. Ο πίνακας αυ¬ 
τός, ο οποίος καταρτίζεται με βάση τον τελικό βαθμό 
επιτυχίας κάθε υποψηφίου, κυρώνεται από την επιτροπή 
διαγωνισμού, αποστέλλεται στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων, αναρτάται 
στον πίνακα ανακοινώσεων της Σχολής και δημοσιεύ¬ 
εται στην Εφημερίδα της Κυβερνήσεως. 

Δ. Εγγραφή Εκπαιδευόμενων 

Στη Σχολή εγγράφονται οι υποψήφιοι, οι οποίοι πε¬ 
ριλαμβάνονται στον πίνακα οριστικών αποτελεσμάτων 
κατά σειρά επιτυχίας, έως ότου καλυφθεί ο αριθμός των 
θέσεων, ο οποίος αναφέρεται στην προκήρυξη. Σε πε¬ 
ρίπτωση ισοβαθμίας, για την πλήρωση της τελευταίας 
θέσης, οι υποψήφιοι, οι οποίοι ισοβάθμησαν, εγγράφο- 
νται ως υπεράριθμοι. 

Η παρούσα προκήρυξη α) θα αναρτηθεί μέχρι τις 22 
Φεβρουάριου τρέχοντος έτους, στην Κ.Υ.Υ.Δ.Δ. και Α.Δ., 
στην Εθνική Σχολή Δικαστικών Λειτουργών, στα καταστή¬ 
ματα του Συμβουλίου της Επικράτειας, του Αρείου Πάγου, 
του Ελεγκτικού Συνεδρίου, στα δικαστικά καταστήματα 
όλων των εφετείων και πρωτοδικείων της χώρας με επι¬ 
μέλεια των κατά τόπους προέδρων εφετών, καθώς και 
στα καταστήματα όλων των Δικηγορικών Συλλόγων, και 
β) θα αποσταλεί σε περίληψη σε όλες τις εφημερίδες και 
ραδιοτηλεοπτικά μέσα πανελλαδικής εμβέλειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2010 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΦΙΛΙΠΠΟΣ ΣΑΧΙΝΙΔΗΣ ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

ΟΡΓΑΝΟΙΣ ΜΟΙ - ΛΟΙΠ ΟΙ ΦΟΡΕΙΣ 

(4) 

ΠΟΛΥΤΕΧΝΕΙΟ ΚΡΗΤΗΣ 

Με την 2052/23.12.2009 πράξη του Πρύτανη του Πο¬ 
λυτεχνείου Κρήτης η οποία εκδόθηκε σύμφωνα με τις 
διατάξεις του άρθρου 2 του Π.Δ. 117/1.5.2002 εξελίσσεται 
η Παντελάκη Όλγα του Ιωάννη μέλος Ειδικού Τεχνικού 
Εργαστηριακού Προσωπικού (ΕΤΕΠ) κατηγορίας ΠΕ 
κλάδου Μηχανικών Ορυκτών Πόρων του Τμήματος Μη¬ 
χανικών Ορυκτών Πόρων από 6.11.2009 επειδή την ημε¬ 
ρομηνία αυτή συμπλήρωσε πενταετή ευδόκιμη υπηρεσία 
στη Γ' βαθμίδα και έχει τις νόμιμες προϋποθέσεις. 

Ο Πρύτανης 

ΙΩΑΚΕΙΜ ΓΡΥΣΠΟΛΑΚΗΣ 

-♦- 

ΚΩΝΣΤ ΑΝΤ ΟΠΟΥΛΕΙΟ 
ΓΕΝΙΚΟ ΝΟΣΟΚΟΜΕΙΟ Ν. ΙΩΝΙΑΣ 

Με την αριθμ. 452/13.1.2010 απόφαση του Διοικητή του 
ΚΩΝΣΤΑΝΤΟΠΟΥΛΕΙΟΥ Γ. Ν. Ν. ΙΩΝΙΑΣ της 1ης Υγειο¬ 
νομικής Περιφέρειας Αττικής που εκδόθηκε σύμφωνα 
με τις διατάξεις του Ν. 3528/07 αρθρ. 148, γίνεται δε¬ 
κτή η παραίτηση της ΛΙΑΝΟΥΔΑΚΗ ΚΩΝΣΤΑΝΤΙΝΑΣ 
του ΕΜΜΑΝΟΥΗΛ μόνιμης υπαλλήλου του κλάδου ΔΕ 
Αδελφών Νοσοκόμων με Α' βαθμό από 31.12.2010, επειδή 
παραιτήθηκε για λόγους συνταξιοδότησης. 

Με την αριθμ. 451/13.1.2010 απόφαση του Διοικητή του 
ΚΩΝΣΤ ΑΝΤΟΠΟΥΛΕΙΟΥ Γ. Ν. Ν. ΙΩΝΙΑΣ της 1ης Υγειονο¬ 
μικής Περιφέρειας Αττικής που εκδόθηκε σύμφωνα με 
τις διατάξεις του Ν. 3528/07 αρθρ. 148, γίνεται δεκτή η 
παραίτηση της ΜΑΓΕΙΡΑ ΜΑΡΙΑΣ του ΚΩΝΣΤΑΝΤΙΝΟΥ 


μόνιμης υπαλλήλου του κλάδου ΔΕ Αδελφών Νοσοκό¬ 
μων με Α' βαθμό από 31.12.2010, επειδή παραιτήθηκε για 
λόγους συνταξιοδότησης. 

Ο Διοικητής 

ΒΑΣ. ΚΑΝΕΛΛΟΠΟΥΛΟΣ 

-♦- 

ΓΕΝΙΚΟ ΝΟΣΟΚΟΜΕΙΟ ΜΕΛΙΣΣΙΩΝ 
«ΑΜΑΛΙΑ ΦΛΕΜΙΓΚ» 

Με την υπ’ αριθμ. 2/2010 Πράξη Διοικητή του Γενι¬ 
κού Νοσοκομείου Μελισσίων «ΑΜΑΛΙΑ ΦΛΕΜΙΓΚ», δια¬ 
πιστώνεται η λύση της υπαλληλικής σχέσης εργασίας 
του υπαλλήλου Καλαμπάκα Παναγιώτη του Γεωργίου, 
κλάδου ΔΕ Τεχνικού-ειδ. ελαιοχρωματιστών, σύμφωνα 
με τις διατάξεις του Ν.3528/07 (άρθρα 35 και 156), από 
22-12-09, λόγω διορισμού του στο ΔΗΜΟ ΦΙΛΟΘΕΗΣ. 

Ο Διοικητής 

ΓΕΩΡΓΙΟΣ ΓΙΑΝΝΟΠΟΥΛΟΣ 

-♦- 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΑΛΕΞΑΝΔΡΟΥΠΟΛΗΣ 

Με την αριθμ. 72/21-1-2010 απόφαση του Διοικητή του 
Πανεπιστημιακού Γ ενικού Νοσοκομείου Αλεξ/πολης, που 
εκδόθηκε σύμφωνα με τις διατάξεις του άρθρου 20 του 
Ν.3528/2007, ανακαλείται ο διορισμός της Φουντούκη 
Μελπομένης του Γεωργίου σε κενή οργανική θέση της 
κατηγορίας ΔΕ του κλάδου ΔΕ Διοικητικών Γραμματέων 
του Π.Γ.Ν.Α., λόγω μη αποδοχής διορισμού. 

Ο Διοικητής 

ΧΡΥΣΟΣΤΟΜΟΣ ΞΑΝΘΟΠΟΥΛΟΣ 

-♦- 

ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ 
«Γ. ΧΑΤΖΗΚΩΣΤΑ» 

Με την αριθμ. Φ/Γ/11/1287/21-1-2010 πράξη του Διοικητή, 
του Γ ενικού Νοσοκομείου Ιωαννίνων «Γ. ΧΑΤΖΗΚΩΣΤ Α», 
που εκδόθηκε ύστερα από την αριθμ. 2/14-1-2010 (θ:3) 
απόφαση του Υπηρεσιακού Συμβουλίου, απολύεται λόγω 
σωματικής ανικανότητας και σύμφωνα με τις διατάξεις του 
άρθρου 153 του Ν.3528/07, η Βασιλείου Όλγα του Χαραλά- 
μπους, μόνιμη υπάλληλος του κλάδου ΔΕ ΑΔ. Νοσοκόμων 
με Α' βαθμό και 7° Μ.Κ. από 15-2-2010 ημερομηνία συμπλή¬ 
ρωσης του προβλεπόμενου από τις διατάξεις του άρθρου 
2 του Ν. 1813/88 διμήνου χρονικού διαστήματος. 

Ο Διοικητής 

I. ΣΑΒΒΙΔΗΣ 


Με την αριθμ. 12041/17-6-09 απόφαση του Διοικητή του 
Γ ενικού Νοσοκομείου Ιωαννίνων «Γ. ΧΑΤΖΗΚΩΣΤΑ» της 6ης 
Υγειονομικής Περιφέρειας που εκδόθηκε σύμφωνα με τις 
διατάξεις του άρθρου 16 παρ. 2 του Ν. 3528/07 και άρθρου 
29 του Ν. 3599/07 διορίζεται η ΜΑΝΤΖΙΟΥ ΓΕΩΡΓΙΑ του ΙΩ¬ 
ΑΝΝΗ σε προσωοπαγή θέση του κλάδου ΤΕ Κοινωνικών 
Λειτουργών με Δ' εισαγωγικό βαθμό της θέσης. 

(Αριθμ. βεβ. Υ.Δ.Ε./Υπ. Υγ. και Κοιν. Αλληλεγγύης 120/ 
12 . 1 . 2010 ). 

Ο Διοικητής κ.α.α. 

Ο Αναπληρωτής Δοικητής 
Α. ΛΥΤΗΣ 

